Ehdotus neuvoston direktiiviksi direktiivin 78/660/ETY muuttamisesta ecuina ilmaistujen rahamäärien tarkistamista koskevilta osin /* KOM/98/0724 lopull. */



Virallinen lehti nro C 114 , 27/04/1999 s. 0008



Ehdotus neuvoston direktiiviksi direktiivin 78/660/ETY muuttamisesta ecuina ilmaistujen rahamäärien tarkistamista koskevilta osin (1999/C 114/05) KOM(1998) 724 lopull. (Kommission esittämä 19 päivänä tammikuuta 1999) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon perustamissopimuksen 54 artiklan 3 kohdan g alakohdan nojalla, yhtiömuodoltaan tietynlaisten yhtiöiden tilinpäätöksistä 25 päivänä heinäkuuta 1978 annetun neljännen neuvoston direktiivin 78/660/ETY(1), ja erityisesti sen 53 artiklan 2 kohdan, ottaa huomioon komission ehdotuksen, sekä katsoo, että direktiivin 78/660/ETY 11 ja 27 artiklassa ja direktiivin 83/349/ETY(2) 6 artiklassa, jossa viitataan ensin mainittuun direktiivin, ja direktiivin 84/253/ETY(3) 20 ja 21 artiklassa säädetään taseen loppusummalle ja nettoliikevaihdolle ecuina ilmaistut raja-arvot, joiden alittuessa jäsenvaltiot voivat myöntää eräitä poikkeuksia näiden direktiivien säännöksistä, neuvoston direktiivin 78/660/ETY 53 artiklan 2 kohdan mukaan neuvosto arvioi komission ehdotuksesta joka viides vuosi kyseisessä direktiivissä ecuina ilmaistut rahamäärät ja tarvittaessa muuttaa niitä yhteisön talouskehityksen ja rahaolojen kehityksen perusteella, tähän päivään mennessä neuvosto on direktiivin 78/660/ETY 53 artiklan 2 kohdan mukaisesti muuttanut kolme kertaa ecuina ilmaistuja rahamääriä antamalla direktiivin 84/569/ETY(4), direktiivin 90/604/ETY(5) ja direktiivin 94/8/ETY(6), 25 päivänä heinäkuuta 1978 annetun direktiivin 78/660/ETY voimaantuloa seuraava neljäs viisivuotiskausi päättyy 24 päivänä heinäkuuta 1998 ja kyseisten rahamäärien tarkistaminen on siten perusteltua, viiden viimeisen vuoden aikana ecun reaaliarvo on heikentynyt; yhteisön talouskehityksen ja rahaolojen kehityksen perusteella ecuina ilmaistujen rahamäärien korottaminen on välttämätöntä, ja neuvoston asetuksessa (EY) N:o 974/98 säädetään, että osallistuvien jäsenvaltioiden valuutta on euro 1 päivästä tammikuuta 1999 alkaen ja että euro korvaa kunkin osallistuvan jäsenvaltion valuutan kiinteän muuntokurssin mukaisesti; neuvoston asetuksessa (EY) N:o 1103/97 säädetään, että siirtymäkauden aikana (1 päivästä tammikuuta 1999 31 päivään joulukuuta 2001) euro jakautuu kansallisiin rahayksiköihin muuntokurssien mukaisesti; sen vuoksi on asianmukaista, että tässä direktiivissä rahamäärät ilmoitetaan euroina; tässä direktiivissä euroina ilmaistut rahamäärät muunnetaan euron käyttöönottavien jäsenvaltioiden kansallisiksi rahayksiköiksi muuntokurssien mukaan; tässä direktiivissä euroina ilmaistut rahamäärät muunnetaan euroalueen ulkopuolisten jäsenvaltioiden kansalliseksi valuutaksi Euroopan yhteisöjen virallisessa lehdessä 4 päivänä tammikuuta 1999 julkaistun vaihtokurssin mukaan. ON ANTANUT TÄMÄN DIREKTIIVIN: 1 artikla 1. Muutetaan direktiivin 78/660/ETY 11 artikla seuraavasti: - korvataan ensimmäisessä luetelmakohdassa sanat "taseen loppusumma: 2 500 000 ecua" sanoilla "taseen loppusumma: 3 125 000 euroa", - korvataan toisessa luetelmakohdassa sanat "nettoliikevaihto: 5 000 000 ecua" sanoilla "nettoliikevaihto: 6 250 000 euroa". 2. Muutetaan direktiivin 78/660/ETY 27 artikla seuraavasti: - korvataan ensimmäisessä luetelmakohdassa sanat "taseen loppusumma: 10 000 000 ecua" sanoilla "taseen loppusumma: 12 500 000 euroa", - korvataan toisessa luetelmakohdassa sanat "nettoliikevaihto: 20 000 000 ecua" sanoilla "nettoliikevaihto: 25 000 000 euroa". 3. Edellä tehty euroina ilmaistujen rahamäärien muuttaminen on neljäs direktiivin 78/660/ETY 53 artiklan 2 kohdassa tarkoitettu viiden vuoden välein suoritettava tarkistus. 2 artikla Euron vasta-arvo euroalueen ulkopuolisten jäsenvaltioiden kansallisessa valuutassa lasketaan 4 päivänä tammikuuta 1999 Euroopan yhteisöjen virallisessa lehdessä julkaistun vaihtokurssin mukaan. 3 artikla 1. Jäsenvaltioiden, jotka aikovat käyttää hyväkseen direktiivin 78/660/ETY 11 ja 27 artiklassa, sellaisena kuin direktiivi on muutettuna tällä direktiivillä, säädettyä valintaoikeutta, on saatettava tämän direktiivin noudattamisen edellyttämät säädökset voimaan direktiivin julkaisemisen jälkeen. Niiden on ilmoitettava tästä komissiolle viipymättä. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. 3. Jäsenvaltioiden on toimitettava komissiolle ne kansalliset säännökset, jotka ne antavat tässä direktiivissä tarkoitetuissa kysymyksissä. 4 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. (1) EYVL L 222, 14.8.1978, s. 11. (2) EYVL L 193, 18.7.1983, s. 1. (3) ETYL L 126, 12.5.1984, s. 20. (4) EYVL L 314, 4.12.1984, s. 28. (5) EYVL L 317, 16.11.1990, s. 57. (6) EYVL L 82, 25.3.1994, s. 33.